Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: 2009. évi CI. törvény
Paragraph Index: 351

4. bekezdés és a jelen Egyezmény 5. Függeléke rendelkezéseinek olyan esetekben, amikor azok nemzetközi forgalomban vesznek részt.” A 3. bekezdés helyébe a következõ rendelkezés lép: „3. A Szerzõdõ Felek – az Egyezmény 1. Függelékében megállapított kivételekkel – kötelesek területükön engedélyezni azoknak a gépjármûveknek és pótkocsiknak nemzetközi forgalomban való részvételét, amelyek megfelelnek a jelen Egyezmény III. Fejezetében meghatározott, és a jelen Megállapodással módosított feltételeknek és amelyeknek a vezetõi megfelelnek a IV. Fejezet által meghatározott feltételeknek; kötelesek továbbá elismerni a jelen Megállapodással módosított III. Fejezet rendelkezéseinek megfelelõen kiállított forgalmi engedélyt és – ha alkalmazzák – a nemzetközi idõszakos vizsgálati bizonyítványt, mint elsõ látásra nyilvánvaló bizonyítékát annak, hogy a jármûvek, melyekre ezek a dokumentumok vonatkoznak, megfelelnek az említett III. Fejezetben meghatározott feltételeknek.” A Függelék a következõ 26/A. ponttal egészül ki: ”26/A Az Egyezmény 39. cikkéhez (A jármûvek mûszaki követelményei és vizsgálata) A cikk a felsorolás végén a következõ rendelkezéssel egészül ki: „4. (a) A nemzetközi forgalomban résztvevõ gépjármûvek, amelyeknek a megengedett legnagyobb össztömege meghaladja a 3500 kg-t, – kivéve a személyszállításra használt és a vezetõülésen kívül nyolcnál nem több üléssel rendelkezõ jármûvet – feleljenek meg meghatározott zaj és légszennyezési elõírásoknak. E tekintetben: (i) Az ilyen gépjármûveknek ki kell elégíteni az 1958. évi Genfi Egyezményhez csatolt vonatkozó Elõírásoknak a jármû gyártás utáni elsõ forgalomba helyezése idõpontjában hatályban lévõ változatába foglalt mûszaki követelményeket és határértékeket, mint minimális feltételeket; (ii) Az ilyen gépjármûveknek ki kell elégíteni a vonatkozó EGB Szabály(ok)ban meghatározott minimális felülvizsgálati követelményeket, az említett követelményeknek való megfelelést a jelen cikk 2. bekezdésében említett idõszakos vizsgálat folyamán kell ellenõrizni. (b) Ezen bekezdés vonatkozásában az EGB Elõírások egy változatába foglalt mûszaki követelményeket és határértékeket hatályban lévõknek kell tekinteni mindazon idõpontig, amíg e változat alapján megadott típusjóváhagyások érvényüket nem vesztik.

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes